****

**TÁJÉKOZTATÓ A JOGI ÉS VÉGREHAJTÁSI ELJÁRÁS KÖLTSÉGEIRŐL**

1. Igényérvényesítés költségei
* Készkiadás (levél ügyfélnek, jogi képviselőnek, meghatalmazottnak): 1.000.-Ft
* Heves Megyei Kormányhivatal Egri Járási Hivatala lakcímkérés költsége
* Közjegyzői díj (hagyatéki eljárásra vonatkozóan)
* Takarnet rendszerből lekért ingatlan tulajdon lap lekérésének költsége
* Fizetési meghagyás illetéke, közjegyzői díja (elektronikus alapú) A tőke 3%-a, minimum 8.000.-Ft, maximum 300.000.-Ft
* Fizetési meghagyás ügyvédi munkadíja
* Peres eljárás illetéke (A tőke 6%-a, minimum 15.000.-Ft, maximum 900.000.-Ft)
* Ügygondnoki díj
* Végrehajtási lap illetéke, közjegyzői díja (Illeték díja minimum 5.000.-Ft papír alapú, elektronikus alapú, a tőke 1%-a, minimum 8.000.-Ft, maximum 150.000.-Ft)
* Végrehajtási lap ügyvédi munkadíja
* Az Agria Portfólió Zrt. által megfizetett végrehajtói munkadíj
* Illetékes Földhivatal eljárási költsége
* Fellebbezés illetéke (A tőke összegének 6%-a, minimum 15.000.-Ft, maximum 900.000.-Ft)
* Csatlakozó fellebbezés illetéke (A fellebbezés illetékének fele, de legalább 5.000.-Ft)
1. Ügyvédi munkadíjak

A 32/2003. (VIII. 22.) IM rendelet alapján polgári perben, az első fokú bírósági eljárásban az ügyvéd munkadíjának pervesztes felet terhelő összege:

* 10 millió forintot meg nem haladó pertárgyérték esetén a pertárgyérték 5 %-a, de legalább 10.000,-Ft
* 10 millió forint feletti, de 100 millió forintot meg nem haladó pertárgyérték esetén 10.000,-Ft plusz a 10 millió forint feletti összeg 3 %-a, de legalább 100.000,-Ft
* 100 millió forintot meghaladó pertárgyérték esetén az előző pontban meghatározott munkadíj és a 100 millió forint feletti összeg 1 %-a, de legalább 1 millió forint.

A másodfokú eljárásban az ügyvédi munkadíj az első fokú eljárás szerint meghatározott összeg 50 %-a.

A 12/1994. (IX.8.) IM rendelet alapján a végrehajtás elrendelése (a végrehajtó okirat kiállítása) iránti kérelem munkadíja a végrehajtási ügyérték 1 %-a, de legalább 4.000,-Ft.. Az ügyvédet költségátalányként megilleti a munkadíj 30%-a legalább 1.500.-Ft.

1. Az igényérvényesítés elszámolása

A Polgári törvénykönyv 293. §-a (az új Ptk. szerint 6:46 §) alapján a befolyt összeget először

* költségekre,
* díjtartozásra,
* késedelmi kamatra,
* lejárt késedelmi kamatra,
* ügyleti kamatra,
* lejárt ügyleti kamatra
* végül a tőketartozásra kell elszámolni.